الصفحه دى يتيمه, حاول تضيفلها لينك فى صفحات تانيه متعلقه بيها. القاهرة فى العصور الوسطى كات اكبر مدن العالم و كات مليانه شوارع و ميادين. من اشهر ميادين مصر كان " الميدان الناصري " اللى بناه السلطان الناصر محمد بن قلاوون عشان يبقى ميدان للفروسية و الإستعراضات الضخمه و زرع فيه شجر و ورد، و كان فى المكان اللى فيه دلوقتي حي جاردن سيتي . الرحاله ابن بطوطة زار مصر ايام الناصر محمد و قال عن القاهرة : " ثم وصلت الى مدينة مصر، و هى ام البلاد، وقرارة فرعون ذي الأوتاد، ذات الأقاليم العريضة، و البلاد الأريضة المتناهية فى كثرة العمارة، المتناهية بالحسن والنضارة ". وقال عنها ابن جزي : " لعمرك ما مصر بمصر وإنما هى الجنة الدنيا لمن يتبصر " . الميادين المذكورة هنا كات موجودة فى العصور الوسطى. الميادين الجديدة مش مذكورة. ميدان ابن طولون : بناه ابن طولون. كان رائع المنظر وفيه برك جميلة. ميدان الأخشيد : بناه الامير ابو بكر بن طفج الاخشيد امير مصر ميدان القصر : اسمه الخرنشف كان جنب بستان الكافوري. اتبنى ايام الفاطميين. ميدان قراقوش : بره باب الفتوح ميدان الملك العزيز : كان جنينة جميلة جنب خليج الذكر. بناه الملك العزيز ابن صلاح الدين الأيوبي.